# แสตมป์ เกียรตินิวัฒน์
แสตมป์ เกียรตินิวัฒน์  เป็นนักมวยสากลอาชีพชาวไทย เป็นอดีตแชมป์เฉพาะกาลของสมาคมมวยโลก (WBA) ในรุ่นฟลายเวท  มีชื่อจริงว่า ยุทธนา แก่นสา (ชื่อเล่น: แสตมป์) เกิดเมื่อวันที่ 7 มกราคม พ.ศ. 2541 ที่กิ่งอำเภอเหล่าเสือโก้ก (ปัจจุบันคือ อำเภอเหล่าเสือโก้ก) จังหวัดอุบลราชธานี มีศักดิ์เป็นเครือญาติของพูนสวัสดิ์ กระทิงแดงยิม อดีตแชมป์โลก WBA รุ่นซูเปอร์แบนตัมเวท

 ประวัติ 
แสตมป์ขึ้นชกมวยสากลอาชีพครั้งแรกเมื่อ 18 เมษายน พ.ศ. 2556 ขณะที่มีอายุเพียง 15 ปี ชนะคะแนน จ้าวขุนพล เก้าล้านเล็กยิม ที่ อยุธยา จากนั้นชกชนะรวดมาตลอด จนได้ชิงแชมป์ WPBF รุ่นไลท์ฟลายเวท กับขวัญไทย ศิษย์หมอเส็ง อดีตแชมป์โลก WBA รุ่นมินิมัมเวท ซึ่งแสตมป์เป็นฝ่ายชนะคะแนน ได้แชมป์ไปครอง หลังจากนั้นก็ได้ชิงแชมป์โลกเฉพาะกาล WBA รุ่นฟลายเวท เมื่อ พ.ศ. 2558 ขณะอายุได้ 17 ปี และเป็นฝ่ายชนะคะแนน เกรโกริโอ เลบรอน ได้แชมป์มาครอง จากนั้น ได้ชิงเข็มขัดแชมป์โลกเส้นจริงเมื่อปลายปี พ.ศ. 2559 แต่เป็นฝ่ายแพ้น็อค คาซูโตะ อิโอกะ ไม่ได้แชมป์ แต่หลังจากชิงแชมป์โลกไม่สำเร็จ การชกของแสตมป์ก็ตกต่ำลง จนเสียแชมป์ WBA เอเชียรุ่นฟลายเวทให้นักมวยฟิลิปปืนส์ โดยเป็นฝ่ายแพ้น็อคแค่ ยก 2 ใน พ.ศ. 2561

เกียรติประวัติ
 แชมป์ WPBF รุ่นไลท์ฟลายเวทREALKWANST 
 ชิง, 8 สิงหาคม 2557 ชนะคะแนน ขวัญไทย ศิษย์หมอเส็ง ที่ มณฑลพิธีท้องสนามหลวง เทปการชก
 แชมป์ WBA ASIA รุ่นฟลายเวท
 ชิง, 23 กันยายน 2557 ชนะคะแนน ซามูเอล เทฮัวโย่  ที่ อยุธยาซิตี้พาร์ค จังหวัดพระนครศรีอยุธยา
 ป้องกันแชมป์ครั้งที่ 1, 5 ธันวาคม 2557 ชนะน็อคยกที่ 2 เกบอย แมนซาลาเยา  ที่ มณฑลพิธีท้องสนามหลวง
 ป้องกันแชมป์ครั้งที่ 2, 2 มกราคม 2558 ชนะคะแนน เอสปินอส ซาบู (อินโดนีเซีย) ที่ ร้านอาหารคำขวัญซีฟู้ด เขตบางขุนเทียน กรุงเทพมหานคร
 ป้องกันแชมป์ครั้งที่ 3, 23 มีนาคม 2558 ชนะน็อคยกที่ 5 วิลเบอร์ แอนโดกัน (ฟิลิปปินส์) ที่ โรงแรมเดอะโซไซตี้อยุธยารีสอร์ท จังหวัดพระนครศรีอยุธยา
 ป้องกันแชมป์ครั้งที่ 4, 17 มีนาคม 2560 ชนะคะแนน ราเจส  ที่ อำเภอท่าอุเทน จังหวัดนครพนม
 แชมป์เฉพาะกาล WBA รุ่นฟลายเวท
 ชิง, 29 กรกฎาคม 2558 ชนะคะแนน เกรโกริโอ เลบรอน  ที่ จังหวัดเลย
 ป้องกันแชมป์ครั้งที่ 1, 9 กุมภาพันธ์ 2559 ชนะคะแนน เกรโกริโอ เลบรอน (โดมินิกัน) ที่ มหาวิทยาลัยกรุงเทพธนบุรี เขตทวีวัฒนา กรุงเทพมหานคร
 แชมป์ WBA ASIA รุ่นฟลายเวท
 ชิง, 29 มิถุนายน 2560 ชนะคะแนน ไมเคิล เอ็นริเควซ (ฟิลิปปินส์) ที่ มหาวิทยาลัยกรุงเทพธนบุรี เขตทวีวัฒนา กรุงเทพมหานคร
 ป้องกันแชมป์ครั้งที่ 1, 22 กันยายน 2560 ชนะคะแนน ไมเคิล เอ็นริเควซ (ฟิลิปปินส์) ที่ อยุธยาไนท์พลาซ่า จังหวัดพระนครศรีอยุธยา
 ป้องกันแชมป์ครั้งที่ 2, 28 ธันวาคม 2560 ชนะน็อคยกที่ 4 แมคเครีย แกนดิออนโค (ฟิลิปปินส์) ที่ มหาวิทยาลัยกรุงเทพธนบุรี เขตทวีวัฒนา กรุงเทพมหานคร
 เสียแชมป์ 18 พฤษภาคม 2561 แพ้น็อคยกที่ 2 เจย์เซเวอร์ อับเซดี้ (ฟิลิปปินส์) ที่ มหาวิทยาลัยกรุงเทพธนบุรี เขตทวีวัฒนา กรุงเทพมหานคร
 แชมป์ WBA ASIA รุ่นซูเปอร์ฟลายเวท
 ชิง, 10 สิงหาคม 2561 ชนะคะแนน รอลลี่ ซูมัลพอง (ฟิลิปปินส์) ที่ ศูนย์หมอเส็ง จังหวัดสมุทรปราการ
 แชมป์ ABF คอนติเนนทอล รุ่นแบนตั้มเวท
ชิง, 3 กันยายน 2565 ชนะทีเคโอยกที่ 4 สิงห์สยาม ศิษย์ชาญสิงห์ (ไทย) ที่ สเปซพลัส แบงค็อก RCA เขตห้วยขวาง กรุงเทพมหานคร
ป้องกันแชมป์ครั้งที่ 1, 5 พฤศจิกายน 2565 ชนะคะแนน แดโลนีล แมคเดลอน  ที่ สเปซพลัส แบงค็อก RCA เขตห้วยขวาง กรุงเทพมหานคร
เคยชิงแชมป์ต่อไปนี้แต่ไม่ประสบความสำเร็จ
ชิงแชมป์โลก WBA รุ่นฟลายเวท, 31 ธันวาคม 2559 แพ้ทีเคโอ คาซูโตะ อิโอกะ  ยกที่ 7 ที่ ชิมะซูอารีนา เกียวโต ประเทศญี่ปุ่น
ชิงแชมป์โลก WBA อินเตอร์เนชั่นแนล รุ่นซูเปอร์ฟลายเวท, 16 มีนาคม 2566 แพ้ทีเคโอยกแรก ลู่ปิน  ที่ยองกัง สปอร์ตเซ็นเตอร์ ที่จินหัว มณฑลเจ้อเจียง ประเทศจีน

ชื่อนักมวยอื่น
 แสตมป์ กระทิงแดงยิม
 แสตมป์ ศิษย์หมอเส็ง